Diari Oficial de la Generalitat Valenciana


Sumari del DOGV 5929, del 09-01-2009 (2008/15229)

ORDE d'11 de desembre de 2008, de la Conselleria de Presidència, per la qual aprova amortitzar el lloc de viceintervenció de l'Ajuntament d'Aspe.
-------------------------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/15685


Data del document
:   11-12-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Aspe
    * qualificació del personal
    * administració local

ORDE d'11 de desembre de 2008, de la Conselleria de Presidència, per la qual aprova amortitzar el lloc de viceintervenció de l'Ajuntament d'Aspe. [2008/15802]  
L'Ajuntament d'Aspe va crear en el seu dia, en la plantilla municipal, el lloc de col·laboració de viceintervenció, reservat a funcionaris d'administració local amb habilitació de caràcter estatal, pertanyent a la subescala d'intervenció-tresoreria, categoria d'entrada.  
El Ple de l'Ajuntament, en la sessió del dia 26 d'abril de 2007, va acordar modificar la plantilla municipal i amortitzar l'esmentat lloc de col·laboració.  
Segons el certificat de la Secretaria General de l'Ajuntament que figura en l'expedient, este acord va ser sotmés a informació pública, per mitjà de la publicació en el Butlletí Oficial de la Província d'Alacant, número 117, de 12 de juny de 2007.  
L'esmentat lloc de col·laboració es troba en l'actualitat vacant.  
L'expedient ha sigut tramitat d'acord amb les prescripcions legals.  
De conformitat amb el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes en els articles 2.2.a i 6 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Estatal,  
ORDENE  
Amortitzar el lloc de viceintervenció de l'Ajuntament d'Aspe, de conformitat amb l'acord adoptat pel Ple de la dita corporació en la sessió del dia 26 d'abril de 2007, i la normativa aplicable sobre provisió de llocs de treball reservats a funcionaris d'administració local amb habilitació de caràcter estatal.  
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el domicili, en el termini de dos mesos comptats des de l'endemà de la seua publicació, i potestativament podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 11 de desembre de 2008  
El conseller de Presidència,  
VICENTE RAMBLA I MOMPLET